## El Consell aprova ampliar en 3.000 euros per persona les ajudes per a pal·liar la pèrdua de béns de primera necessitat

*** La mesura s’ha adoptat amb la finalitat de possibilitar la cobertura econòmica dels danys ocasionats després de l’avaluació progressiva dels expedients
* Amb esta ampliació, el Consell fixa l’import de l’ajuda en 9.000 euros per vivenda afectada**

**Valencia.**

El Consell ha aprovat un decret pel qual s’incrementa l’import global de les ajudes directes habilitades per la Generalitat per a compensar les persones afectades per la pèrdua de béns de primera necessitat en el temporal de finals d’octubre de 2024.

Amb este increment, els ciutadans rebran 3.000 euros més, que se sumaran als 6.000 euros ja percebuts fins al moment. Estes ajudes es concedixen de manera directa sense necessitat d’iniciar cap tràmit.

Així, el Consell ha incrementat en 120 milions d’euros les ajudes ja habilitades en el Decret 177/2024, de la Generalitat, per a compensar les persones afectades per la pèrdua de béns de primera necessitat després de la riuada. D’esta manera, l’import global de la línia serà de 350 milions d’euros.

La mesura s’ha adoptat amb la finalitat de possibilitar la cobertura econòmica dels danys ocasionats després de l’avaluació progressiva dels expedients.

Fecha: 05/09/2025